ΣΗΜΑΝΤΙΚΗ ΑΝΑΚΟΙΝΩΣΗ ΓΙΑ ΠΡΟΣΒΑΣΗ ΑΜΕΑ ΣΤΑ ΟΔΟΝΤΙΑΤΡΕΙΑ 
Ενημερώνουμε τους συναδέλφους ότι μετά την ισχύ του ν.4759/2020 (ΦΕΚ Α΄245) θα πρέπει να εξασφαλίζεται στα κτίρια και στους χώρους των κτιρίων που χρησιμοποιούνται ως οδοντιατρεία και πολυοδοντιατρεία, η προσβασιμότητα χωρίς φραγμούς για τα άτομα με αναπηρία και τα εμποδιζόμενα άτομα, σύμφωνα με τα προβλεπόμενα στην κείμενη νομοθεσία και ιδίως στο άρθρο 26 του ν. 4067/2012, όπως ισχύει μετά την τροποποίησή του με το άρθρο 119 του άνω νόμου.
  Νέες βεβαιώσεις λειτουργίας οδοντιατρείων ή πολυοδοντιατρείων θα εκδίδονται μόνο εφόσον πληρείται και το άνω κριτήριο.
  Κατόπιν αυτών, παρακαλούμε πριν την αγορά ή μίσθωση χώρου για τη χρήση του ως οδοντιατρείου ή πολυοδοντιατρείου να ελέγχετε εάν πληρούνται όλες οι νόμιμες προϋποθέσεις για την χορήγηση της σχετικής βεβαίωσης λειτουργίας, μεταξύ των οποίων και της προσβασιμότητας των ατόμων με αναπηρία και των εμποδιζόμενων ατόμων.

